Αν το αυτοκίνητο σου δεν παίρνει μπροστά, το πρώτο πράγμα που πρέπει να ελέγξεις είναι η κατάσταση της μπαταρίας του. Η μπαταρία μπορεί να είναι άδεια ή να αντιμετωπίζει κάποιου άλλου είδος πρόβλημα. Ας δούμε τους πιο συνηθισμένους λόγους που δεν λειτουργεί η μπαταρία.
Ξέχασες τα φώτα ανοιχτά ή έκανες αλόγιστη χρήση του κλιματισμού.
Εάν λοιπόν η αιτία είναι αυτή, ακολούθησε τα παρακάτω βήματα:
Άφησε το όχημα σε λειτουργία για 2 - 3 ώρες ή συνέδεσε το με έναν έξυπνο φορτιστή μπαταρίας. Η εκκίνηση από ένα άλλο αυτοκίνητο με καλώδια σου δίνει την ευκαιρία να οδηγήσεις άμεσα το όχημα σου, ενώ παράλληλα το φορτίζεις.
Οδήγησε για τουλάχιστον 30 λεπτά, έχοντας κλειστές τις διάφορες λειτουργίες κλιματισμού και θέρμανσης.
Θυμήσου, είναι απαραίτητο για την παράταση και καλή ποιότητα ζωής της μπαταρίας να λαμβάνει πλήρη φόρτιση μετά από κάθε βαθιά εκφόρτιση. Μία πλήρης φόρτιση αρκετές φορές διαρκεί περισσότερο από 12 ώρες.
Εμφάνισε βλάβη η μπαταρία.
Αν η μπαταρία σου είναι νεκρή παρά τη φόρτισή της, τότε αντιμετωπίζει κάποιου είδους βλάβη. Οι δύο πιο συνηθισμένοι λόγοι βλάβης της μπαταρίας είναι η θείωση αυτής και το βραχυκύκλωμα ενός στοιχείου στο εσωτερικό της. Άλλες αιτίες σχετίζονται με την ποιότητα, την παλαιότητα, την κακή χρήση, την θερμότητα και την ακατάλληλη φόρτιση. Σε αυτή την περίπτωση θα πρέπει να επισκεφτείς το κοντινότερο συνεργείο ή να καλέσεις την οδική βοήθεια ώστε να στην αντικαταστήσει με μία νέα μπαταρία το κόστος της οποίας θα το επιβαρυνθείς εσύ.